***Vestjydsk jagthornsblæserlaug***.

***Oldermanden*** Stendis 5-3-2015

Velkommen til jer nye laugsbrødre, og laugssøster, Søren – kaj – kurt og anette. I er nu optaget og dermed fuldgyldige brødre, og søster her i Lauget . I har gennem nogen tid deltaget i vores Onsdagssamlinger på Skovlund. Vi har bemærket, at det ikke falder jer svært at være iblandt os og dermed ”leve jer ind i ånden og tonen i lauget”. I har i løbet af efteråret og ind til nu været under behandling Anders Ulrichs og jørgen lind hvor de har prøvet at lære jer den svære kunst at blæse i jagthorn, og i skal nu vise jeres kunnen ved de kommende duelighedsprøver.

***Til oplysning for jer laugsbrødre og søstre skal jeg minde om, at dette er et Laug og ikke en forening.***

***At det er et Laug betyder også, at man ikke kan melde sig ind i Lauget – men skal indstilles til optagelse før man kan optages. Og endelig har man ved sin indtræden***

***i Lauget forpligtet sig til at overholde de bestemmelser, der er nedfældet i vor Laugsskrå.***

.

***I vor Laugsskrå er Laugets formål nedfældet. Det lyder således***.

***Laugets formål er at samle jagthornsblæsere fra det ganske Vestjylland til udøvelse af deres færdigheder samt festlig samvær.***

Jeg vil minde om, at der er tænkt en del over denne formulering. Den er både forpligtende og alligevel så rummelig, at alle kan være med.

Det betyder også, at der gives mulighed for, at de der vil gøre noget ekstra ud af blæsningen både solo – og i gruppe – har mulighed for det. Det må bare ikke ødelægge vore Onsdagsblæsninger. Det i sig selv er en udfordring idet vores kunnen er så forskellig.

Der er nu gået et år siden vi holdt vores sidste Laugsgilde.

Ligesom de forrige år har vi været med til at markere og festliggøre diverse fester og arrangementer med vores indslag. Det kan kun lade sig gøre ved at Lauget så talrigt har bakket op, selv om det er gået ud over både lørdage og andre dage. Tak for det.

***Årets gang.***

***Duelighedsprøverne blev i 2014 afholdt på Mors.***

Vi mødte som sædvanlig talstærkt op, både solo og grupper. Det blev både til bronze, sølv og guld mærker både i solo og gruppe. Det var rart at vi ikke skulle køre så langt denne gang. Vi fik vores pokaler med hjem både i solo og gruppe tillykke med det. *Jeg mener det er vigtigt at vi støtter op om duelighedsprøverne, selv om man har erhvervet de mærker man kan få, både for at støtte dem som skal op solo første gang og for at være med til at markere at vi stadig kan gøre os i gruppe.*

***Fm 2014***

Forbundsmesterskabet blev i 2014 afholdt på sjælland vi valgte i 14 at ikke stille op idet vi vurderede at vi ikke var klar til det.

***Sommer afslutning.***

Sommerafslutningen i 14 blev som noget nyt til en togtur til tyborøn , henning havde

”lånt ” toget fra hans arbejde og en kollega til at styre, en rigtig hyggelig dag, tak til Henning og hils dine kollegaer.

**Vildt tilberedning**.

En rigtig hyggelig dag med god opbagning, gildemesteren havde igen fremskaffet en masse gode råvarer, således vi kunne fremtrylle en middag, der kunne gøre enhver kok misundelig, det en dag vi ser frem til. Middagen stod på vildsvinesteg, rørhattesuppe, og bærkage til dessert.

***Venø fasan jagt.***

Igen i år havde vi bestilt en fasanjagt, en pragtfuld dag med højtflyvende fasaner med mange gode skud, og enkelte forbier, Max Steiner var inviteret til at lave en artikel om vores dag på øen, det blev til mange gode billeder som kommer på et tidspunkt i jæger, vores gildemester var uheldig at tabe sit jagthorn og selv om der blev indledt en eftersøgning kunne vi ikke finde hornet, efterfølgende havde ulrich en hund over for at lede efter hornet og der gik ikke lang tid til den havde fundet den,(dygtig hund). Jeg vil ikke undlade at fortælle at harerne er store på venø og så ikke mere snak om hvem der skød den største.

***Skriverkarl***

Når man går ind på vores hjemmeside, så kan man se du gør et kæmpe arbejde, galleri – kalender-noder m.m. du bruger mange timer på at opdatere det hele således at vi til enhver tid kan se hvad der sker i lauget. En stor tak til dig Poul.

***Gildemester.***

Det er altid spændende hvad du finder på til vores vildtberedning, krondyr-fasaner -og bæver, alt sammen råvarer du selv har leveret. Du er din titel værdig.

Brygmester.

Vi ser altid frem til at smage dine drikke, og om vores hals og maver kan klare mosten. Jeg må sige at du sommetider udfordrer dine laugsbrødre og søstres maver og halse, men du gør dig umage hver gang og sørger for at der altid er en flaske til vores gilder, hvis du løber tør for materialer så må du jo hviske det i ørene på vores gildemester således han kan hjælpe dig. Forsæt endelig vi glæder os hver gang vi skal smage på din kunnen. Specielt i år er jeg spændt på hvad du leverer til vores halse til jubilæet.

**Spillemester..**

Endnu et år er gået, du er med til at præge lauget, dit humør og gå på mod fører lauget frem og højner vores spille kundskaber, vi må sige at hvis vi ikke havde dig som spillemester så var lauget aldrig nået så langt som det er i dag.

***Kassemester.***

Chalotte du passer på vores laugskasse som det sig hør og bør for en kassemester, og stiller spørgsmål når vi gerne vil bruge penge. Skulle der være nogen der er i tvivl og det så kan de jo bare spørge ind til kassen når du fremlægger din beretning.

***Spillemester***

Spillemester vil kort redegøre for det foregående års aktiviteter og evt. tanker og det kommende år.

***Kassemester*** vil redegøre for laugsbussen

*10 års jubilarer.*

 Her efter vil jeg gerne se vore 10 års jubilarer.

***Det kommende år***

**2015** er et specielt år for lauget idet vi skal fejre 25 års jubilæum, der er blevet fremstillet nåle til vores jubilarer, stedet er bestilt og maden ligeså så en dag vi ser frem til, og der er stadig mulighed for at melde sig til hos mores gildemester hvis man ikke har nået det.

Hermed er beretningen slut. Har nogen noteret sig ting, der ønskes nærmere belyst, kan dette ske, når valghandlingen er slut. Der vil her være mulighed for almindelig debat under ledelse af ordstyreren. Her kan alt drøftes – dog ikke personkritik- men meget gerne forslag til det kommende års program.

**Om valghandling står der i vores lavsskrå**

***Valget styres af oldermanden, der alene fastsætter bestemmelser for valghandlingen.***

***Dog skal enhver afstemning være åben ved håndsoprækning og ingen skjælm skal dølge sin mening.***

Laugsstyrelsen vælges for 1 år ad gangen, så der skal vælges Oldermand, Kassemester, Spillemester, Gildemester og Skriverkarl.

Jeg vil gerne henstille til forsamlingen at der foretages genvalg til de øvrige poster.

Tak til laugsstyrelsen for det år der er gået og den indsats i yder.

***Herefter almindelig debat***

 ***Oldermand***

 ***Keld Nielsen***